Nasjonalt senter for kunst og kultur i opplæringen

Nasjonalt senter for kunst og kultur i opplæringen (KKS) er et statlig ressurssenter for barnehager, grunnskolen, videregående opplæring og høyere utdanning i Norge. Senteret ble etablert 1. januar 2007 og rapporterte tidligere direkte til Utdanningsdirektoratet. Senteret er nå en del av Nord universitet i Bodø, Fakultet for lærerutdanning og kunst- og kulturfag.

KKS har flere målgrupper innenfor kunst- og kulturfeltet, og arbeider primært for målgruppene i skjæringsfeltet kunst- og kultur- og utdanningsfeltet:

 Lærerutdanningene
 Skole- og barnehageeiere
 Ledere og ansatte i barnehager og skoler
 PP-tjenesten 

Senteret skal bidra til engasjement for fagene og for økt interesse for opplæring i kunst- og kulturfag, og til at barnehager og skoler får økt kompetanse. Ved behov skal KKS også være rådgiver for nasjonale utdanningsmyndigheter innenfor dette fagfeltet.

Senteret arbeider med prosjekter og rapporter som offentliggjøres på dets nettsider.

Eksterne lenker
 kunstkultursenteret.no

Kategori:Nord universitet
Kategori:Etableringer i 2007
Kategori:Utdanning i Norge
Kategori:Norsk kultur